Дланка

Дланката (латински: manus, мн. manūs) е телесен орган која е дел од горните екстремитети. Дланките се составени од по пет прсти и се наоѓаат веднаш под подлактицата. Дланките се главните органи за физичка манипулација со околината кои се користат за големи и мали моторни вештини. Прстите од дланките содржат голем број нерви, што пак реагира со големо чувство на допир. Како и останатите симетрични органи, така и рацете се контролирани од спротивните мозочни полутопки.

 Скелет 
Скелетот на шаката е составен од 27 коски поделени во три групи:
 коски на коренот на шаката
 коски на докпоренот и
 коски на прстите од шаката.
На скелетот се разликуваат две страни: предна или дланска (facies palmaris) и задна страна (facies dorsalis).

 Корен на дланката (ossa carpi) 
Коренот (carpus) се состои од осум коски распоредени во два реда. Одејќи од палецот кон малиот прст во горниот ред се наоѓаат следните коски: чунеста, полумесечеста,триаглеста и грашковидна коска. Долниот ред е составен од трапезна коска, трапезоидна коска, главеста коска и кукеста коска.

 Подкорен на дланката (ossa metacarpalia) 
Претставуваат пет долги коски означени со редни броеви идејќи од палецот кон малиот прст.Тие ги спојуваат карпалните коски со коските од прстите. На сите метакарпални коски се разликуваат тело и два краја. Горните краеви се зглобуваат со долниот ред од карпалните коски, а долните краеви се зглобуваат со првите коски од прстите.

 Прсти (ossa digitorum manus) 
Коските на прстите се наречени фаланги на број 14 и претставуваат долги коски. Секој прст со исклучок на палецот е составен од три коски-членчиња (phalanges), а палецот од две. На секоја фаланга се разликува тело и два краја. Горните и средните фаланги на двата краја имаат зглобни површини, а долните фаланги на долните краеви се рапави.

 Болести и неправилности на раце 
 Полимелија е вродена мана кога поединец има повеќе дланки/раце отколку нормалниот број.
 Полидактилија е вродена мана кога поединец има повеќе од нормалниот број прсти.
 Инфекција на раце
 Операција на раце

Дланката како тема во уметноста и во популарната култура
 „Двете дланки“ — песна на македонскиот поет Васил Куноски.Васил Куноски, Песни. Скопје: Просветно дело, Редакција „Детска радост“, 2004, стр. 59.
 „Рајот на твоите дланки“ (англиски: Heaven Of Your Hands) — песна на американската рок-група American Music Club од 1989 година.DISCOGS, American Music Club ‎– United Kingdom (пристапено на 15.4.2021)
 „Плескај со дланките“ (англиски: Clap Hands) — песна на американскиот музичар Том Вејтс (Tom Waits) од 1985 година.DISCOGS, Tom Waits ‎– Rain Dogs (пристапено на 20.7.2019)
 „Човечки дланки“ (англиски: Human Hands) — песна на британскиот рок-музичар Елвис Костело (Elvis Costello) од 1982 година.DISCOGS, Elvis Costello And The Attractions* – Imperial Bedroom (пристапено на 13.5.2022)
 „Терминатор Х зборува со неговите дланки“ (англиски: Terminator X Speaks With His Hands) — песна на американската рап-група Паблик енеми (Public Enemy) од 1987 година.DISCOGS, Public Enemy ‎– Yo! Bum Rush The Show (пристапено на 23.8.2019)
 „Дланката што ја ниша лулката“ (англиски: The Hand That Rocks The Cradle) — песна на британската рок-група Смитс (The Smiths) од 1984 година.DISCOGS, The Smiths ‎– The Smiths (пристапено на 9.7.2019)
 „Дланка во ракавица“ (англиски: Hand In Glove) — песна на Смитс (The Smiths) од 1984 година.
  „Дланката на Хари“ (англиски: Harry's Hand) — песна на британската панк-рок група Тој долс (The Toy Dolls).Toy Dolls – We're Mad! (The Anthology) (пристапено на 26.12.2023)

 Поврзано 
 Анатомија на човекот
 Лакот
 Рака
 Прст
 Нокт

 Наводи 

 Надворешни врски 

 Повреди и болести на дланките 
 Анатомија на дланката 

Категорија:Анатомија на горните екстремитети